**REZULTATI PRVE DELAVNICE (10.2. v Ilirski Bistrici, 18.2. v Cerknici)**

Na prvi delavnici je bilo prisotnih 40 udeležencev iz 18 od 19 javnih zavodov v regiji, ki pripravljajo šolske obroke.

V nadaljevanju navajam identificirane probleme uvajanja lokalne hrane v VVU in rešitve za tiste probleme, ki so pri točkovanju dosegli največ točk:

1. **Javno naročanje (omejitev na najcenejšega ponudnika, birokracija)** (28 +19 točk)

REŠITVE:

* Vzpostaviti ekipo za pomoč pri pripravi javnih naročil (na ravni ministrstva); pripraviti vzorec javnega naročila
* SAOP sistem oz. program za koordinacijo dela med kuharjem, organizatorjem priprave in računovodstvom zavoda
* Aktiv organizatorjev prehrane (regijski)
* Povezovanje med zavodi za pripravo javnega naročila (vloga občine)
* Poenostavitev postopkov
* Povezovanje med ponudniki

1. **Omejena finančna sredstva (cena eko živil, cena malice, variiranje cene živil ponudnikov)** (25 + 20 točk)

REŠITVE:

* Prilagajanje cene količinam
* Pogodbe za daljše obdobje
* Ustrezna zakonodaja (spodbude za eko pridelavo)
* Preko združenja ravnateljev dopis ustreznemu ministrstvu za spremembo cene malice

1. **Premajhna samopromocija ponudnikov, nepovezanost ponudnikov** (16 + 6 točk)

REŠITVE:

* Povezovanje ponudnikov v zadruge (bolj zanesljiva in pestra ponudba, logistika, boljši pretok informacij, lažje poslovanje)
* Vzpostaviti bazo ponudnikov
* Informiranje ponudnikov o možnostih sodelovanja z zavodi
* Javno-zasebna partnerstva

1. **Premajhne količine pri zavodih (problem skladiščenja, dostave, nezanimivi za ponudnike)** (13 točk)

REŠITVE:

* Povezovanje med zavodi – več zavodov izbere istega ponudnika

1. **Prenizka ozaveščenost** (7 točk)

REŠITVE:

* Ozaveščanje otrok in staršev (tudi zaposlenih v zavodih)
* Delavnice, predavanja, tematski roditeljski sestanki
* Ogledi kmetij (naravoslovni dan)
* Vizualizacija (fotografije po šoli o npr. količinah dnevno zavržene hrane)
* Podpora vodstev zavoda
* Uvedba kmetijskega krožka s šolskim vrtom

**OSTALI identificirani problemi:**

* Kakovost ponudbe (sledljivost, variiranje ponudbe) (12 točk)
* »lepše je boljše« (9 točk)
* Ni raznovrstnosti ponudbe (8 točk)
* Premalo ponudnikov (7)
* Premalo informacij o ponudnikih (7)
* Nezanesljivost ponudb, razdrobljena ponudba (4)
* Količine – premalo eko pridelave (4)
* Podnebne spremembe (vpliv na količino ponudbe) (3)

Zapisala:

Dragica Bratanič